Petra zo da welet Lec ' h bravañ an abati eo sal ar CHABISTR , savet en trizekvet kantved diouzh an arz gotek . Ar c ' hloastr hag ar chapel zo tu da welet ivez . E - kichen an abati emañ ar MIRDI afrikan , lec ' h ma vez diskouezet an traoù degaset deus Bro - Afrik gant ar frered misionerien pe graet gante diouzh stumm an arz afrikan : maskloù , statuennoù , BRAVIGOÙ ha me ' oar - me . A - raok mont kuit , kit da bourmen en tu all d ' an hent ha pignit gant hent ar Groaz , ur wenojenn e - kreiz ar c ' hoad hag a gaso deoc ' h betek bered ar Frered . A - hed ar wenojenn zo bet savet krugelloù - mein . E - barzh pep hini zo ur panell livet hag a ziskouez ur mare deus ar Basion Vras . Pevarzek KRUGELL a zo , evel pevarzek ARSAV ar Basion . En ur ziskenn , kit da welet KEV Itron - Varia Lourdes . Marteze e teuio d ' ho saludiñ an daou VUAL yaouank deuet deus Thailand da Langoned da skoazellañ ar frered da droc ' hañ geot o fradoù !